b'\n_START_ARTICLE_\nSodelovalnost\n_START_PARAGRAPH_\nSodelovalnost ali konkordanca (angl. concordance) pomeni ravnanje bolnika v skladu s partnerskim dogovorom med njim in zdravstvenim delavcem, na primer glede jemanja zdravil._NEWLINE_V \xc5\xa1ir\xc5\xa1em smislu gre za z navodili skladno jemanje zdravil, ki kot pomemben dejavnik zdravljenja z zdravili pridobiva pomembno vlogo od 70. let 20. stoletja. Gre za bolnikovo upo\xc5\xa1tevanje navodil glede jemanja zdravil, pa tudi glede prehranjevanja, telesne dejavnosti, spremembe \xc5\xbeivljenjskega sloga itd. Nedosledno upo\xc5\xa1tevanje dogovora o zdravljenju ima negativen vpliv na terapijske izide zdravljenja.\n_START_SECTION_\nDejavniki\n_START_PARAGRAPH_\nNa zmanj\xc5\xa1anje bolnikove sodelovalnosti vplivajo tako dejavniki, ki jih sovseblja s\xc3\xa1mo zdravljenje oziroma zdravilo (ne\xc5\xbeeleni u\xc4\x8dinki zdravila, tveganje za pojav zasvojenosti, zapletenost re\xc5\xbeima zdravljenja ...), ter tisti, ki so odvisni od samega bolnika (demografski kazalniki: starost, spol, socialno-ekonomsko stanje..., psihosocialni dejavniki: bolnikova samopodoba, dru\xc5\xbebena in dru\xc5\xbeinska podpora ipd.).'